Publication: Magyar Közlöny
Issue: MK-2000-131 (Year: 2000, Number: 131)
Era: 1990-2004
Section: [5. számú melléklet a 217/1998. (XII. 30.) Korm. rendelethez]
Paragraph Index: 407

6. pont E rendelet 7. számú mellékletében szereplő összehangolásban kapcsolódó törvényi sorok esetében „I” betű rögzítése kötelező. Összehangolás alá tartozó törvényi sor esetében az okmány addig nem kerül befogadásra, amíg a szükséges adatokat a Kincstár Monitoring Osztálya előzetesen be nem fogadta. Az Okmányt csak a fejezet felügyeletét ellátó személy, vagy annak meghatalmazottja írhatja alá. 2001/131. szám Kitöltési Útmutató a „Feladatfinanszírozási Engedélyokirat” elnevezésű okmányhoz Az Engedélyokiratot e rendelet 70. § (1) bekezdés b) pont hatálya alá tartozó fejezeti kezelésű előirányzatokra kell kitölteni. Az engedély okirat benyújtására csak a Feladatismertető Kincstár általi visszaigazolását követően van lehetőség. Az okmány Kincstárhoz első alkalommal történő benyújtását az „eredeti előirányzat” szöveg aláhúzásával kell jelezni. Az okmányon történt változtatások, módosítások esetén jelezni szükséges - folyamatos sorszámmal - a módosítások sorrendjét. Az Okmány 1. pontjában foglaltak megegyeznek a Feladatismertető 1. pontjában foglaltakkal. 2.1. pont Az adott részfeladat nevét kell rögzíteni. 2.2. pont Amennyiben nem a Fejezet a közvetlen megvalósítója a részfeladatnak, hanem saját, illetve más fejezet intézménye, abban az esetben a kockába „I” betűt kell beírni. 3.1. pont Az elsődleges elszámolói hely rovatba annak a költségvetési szervnek a nevét és ÁHT-ját kell beírni, amelyik a költségvetési támogatásból közvetlenül részesül. 3.2. pont Részjogkörrel rendelkező költségvetési szerv vagy a kincstári körön kívüli szervezet nevét és adószámát kell rögzíteni. Ha a részfeladat megvalósítója költségvetési szerv, abban az esetben az intézmény államháztartási azonosító kódját is rögzíteni szükséges. Adószám hiányában a Kincstár az Engedélyokirat befogadását visszautasítja. 4.1. pont Teljesítés igazolásra jogosult személy alatt értendő az a szakmailag felelős személy, aki az elvégzett részfeladat leigazolására jogosult. 4.2. pont Utalványozásra jogosult személy az, aki a Kincstárnál leadott aláírás bejelentő kartonon szerepel. 5.1. pont Itt kell rögzíteni a részfeladat végrehajtásához szükséges pénzügyi fedezet forrásnemenkénti bontását. A függőleges oszlopok az egymást követő évek részfeladatra fordítható összegeit, a vízszintes sorok azok forrásnemenkénti részletezettségét tartalmazzák. Az első sorba a részfeladattal kapcsolatos tárgyévi kiadások teljes összegét kell beírni. Az a) sor tartalmazza a teljes bekerülés központi támogatásból megvalósuló részét. A b) sor az előző évek támogatási maradványát tartalmazza, amelynek előirányzatosítására az Engedélyokirat leadásával a teljes összeg erejéig kerül sor. A c) sorba a költségvetési törvényben tervezett bevétel és a költségvetést érintő többletbe - vétel összegét lehet beírni. 2001/131. szám A d) sorba a törvényi sort nem növelő egyéb bevételi forrásokat kell szerepeltetni, amelyek befogadása a Lebonyolítási számlára történik. Az e) sor tartalmazza a törvényi sort nem növelő, a megvalósító által a Lebonyolítási számlára beutalt saját forrás hozzájárulást. Költségvetési szerv esetén az intézményi Feladatfinanszírozási Előirányzat-felhasználási számlára utalt saját forrás-hozzájárulást jelenti. Ez esetben az intézménynek gondoskodni kell EG-03 I adatlapon az előirányzat módosításáról. 5.2. pont Amennyiben a részfeladat több forrásból valósul meg, abban az esetben jelölni kell a forrásnemek igénybevételi sorrendjét, vagy arányát. 6.1. pontba kell beírni a részfeladat kiadási előirányzatait előirányzati csoport és kiemelt jogcím bontásban. Egy kiemelt jogcímhez több kiadási KTK is tartozhat, ezért szükséges azok KTK szerinti megbontása is. Tekintettel arra, hogy a kiadási előirányzatnak a támogatáson kívül bevétellel fedezett része is lehetséges, ezért szükséges a kiemelt előirányzat bevételi jogcímét és összegét a táblázatban feltüntetni. Pl.: Ha a kiadási előirányzatnak van bevétellel fedezett része és a kiadás kiemelt előirányzata működési célú, abban az esetben a bevételi előirányzat kódja 35 (Egyéb működési cél pénzeszközátvétel), felhalmozási kiadás esetében 38 (Egyéb felhalmozási célú pénzeszközátvétel) lehet. 6.2. pont A kincstári körön kívüli megvalósító esetében kiadási jogcímenként (rovati bontásban) részletezni kell a részfeladat megvalósítására fordítható keretösszegeket. 7.1. és 7.2. pontba a Részfeladat befejezésének tervezett határidejét és a döntés során jóváhagyott azon időpontot kell beírni, ameddig a megvalósító Engedélyokirat terhére pénzügyi elszámolást nyújthat be. Az Engedélyokirat aláírója az a kötelezettségvállaló személy lehet, akit a Feladatismertető

Source: https://magyarkozlony.hu/hivatalos-lapok/4ef7a622ce422c79e6020243d3ad99f444e0a50e/dokumentumok/fd896c963a7a3830a106830740b7916c57fbe807/letoltes